《喜雨轩》
宋代·颜耆仲

六月炎炎苦旱灾，斯民何罪守非材。
炉烟未断浓云合，神物潜驱好雨来。
苗槁复苏青易见，鬓愁虽喜白难回。
也知慰我三农望，膏泽应须遍九垓。

作者简介：漳州龙溪人，字景英。颜彻子。理宗宝庆二年进士。初以荫入官，通判临安府。登第后，除知江阴军，政绩卓著。累官太府少卿。力请祠，提举冲祐观。